CELEX: C2005/205/51
Language: sl
Date: 2005-08-20 00:00:00
Title: Zadeva T-226/05: Tožba Dimitre Lantzoni proti Sodišču Evropskih skupnosti, vložena dne 14. junija 2005

20.8.2005   
            
            
               SL
            
            
               Uradni list Evropske unije
            
            
               C 205/28
            
         Tožba Dimitre Lantzoni proti Sodišču Evropskih skupnosti, vložena dne 14. junija 2005
   (Zadeva T-226/05)
   (2005/C 205/51)
   Jezik postopka: francoščina
   Dimitra Lantzoni, stanujoča v Luxembourgu, ki jo zastopa Michèle Bouché, avocat, je dne 14. junija 2005 na Sodišču prve stopnje Evropskih skupnosti vložila tožbo proti Sodišču Evropskih skupnosti.
   Tožeča stranka Sodišču prve stopnje predlaga, naj:
   
               —
            
            
               Sodišču naloži plačilo 50.000 evrov odškodnine za nepremoženjsko škodo, ki jo je utrpela tožeča stranka zaradi večjih nepravilnosti, ki so povzročile zaustavitev njene kariere,
            
         
               —
            
            
               toženi stranki naloži plačilo stroškov.
            
         Tožbeni razlogi in bistvene trditve
   Dne 3. junija 2004 je tožeča stranka, uradnica Sodišča, vložila odškodninsko zahtevo za premoženjsko in nepremoženjsko škodo, ki naj bi jo utrpela zaradi zaustavitve njene kariere od vzpostavitve novega sistema napredovanja v letu 2000. Ker sta bila ta zahtevek in njen ugovor zavrnjena, je tožeča stranka vložila to tožbo. V podporo svojih predlogov navaja, da naj bi bila zatrjevana zaustavitev njene kariere ter premoženjska in nepremoženjska škodo, ki naj bi ju utrpela, posledica resnih in ponavljajočih se nepravilnosti in nedelovanja uprave Sodišča, tako na ravni ocenjevalnih poročil kot napredovalnih točk, dodeljenih na tej podlagi.